stanford-oval/wikipedia huggingface dataset:
Diarmuid and Grania
המחזה

ג'ורג' מור חיבר נובלה המבוססת על תרגומה של המעשייה הפניינית, "החיזור של דירמד וגריין" (The Pursuit of Diarmuid and Gráinne), מאת ליידי אוגוסטה גרגורי. ויליאם בטלר ייטס, שיתף פעולה אם כן, עם מוּר בכתיבת המחזה. המחזה, שכלל שלוש מערכות, הוקדש למנצח האנגלי הנרי ווד והועלה לראשונה על הבמה, על ידי הלהקה השייקספירית האנגלית, בניהולו של השחקן פרנק בנסון, בגאייטי ת'יאטר (Gaiety Theatre), דבלין, ב-21 באוקטובר 1901. הוא הופיע במסגרת תסריט כפול, אשר כלל בנוסף אליו, גם את מחזהו של דאגלס הייד, "התפתלות לולאת החציר" (The Twisting of the Hay Rope, Casadh an tSugáin), אשר בו שיחקו לראשונה על הבמה, שחקנים חובבנים אירים, שהועסקו על ידי "הליגה הגלית" (המחזה הראשון ששוחק ושנצפה בשפה האירית). התפקידים של דירמד, גראניה ולאבאן גולמו על ידי בנסון, אשתו קונסטנס ולוסי פרנקלין, בהתאמה.
אף על פי ששיתוף הפעולה ביניהם לווה בקשיים - ייטס ומוּר חלקו זה על זה רבות ובעיקר לגבי סגנון המחזה, אשר כתוצאה מכך היו לו כמה גרסאות שיועדו לפרסום ולא גרסה סופית אחת מוסכמת על שניהם - התוצר המוגמר התקבל היטב. נקודת מחלוקת נוספת שעלתה, הייתה בשל העובדה שהדמויות האיריות גולמו על ידי שחקנים אנגלים. לאחר שהמחזה הופק ועל אף שייטס, אשר מחויבותו למחזה החלה לעיתים להיות הססנית, הוא החליט להגן על יצירתו זו כנגד כל ביקורת שלילית שתועלה.
מוזיקה

בשלבי החיבור האחרונים של המחזה, המחברים החליט להוסיף שירים והמלחין אדוארד אלגר התנדב לשם מלאכת הלחנת המוזיקה. המוזיקה שכתב אלגר עבור המחזה, נכללת במסגרת אופוס מס' 42, אשר אותו הוא פרסם תחת השם המאונגלז "גראניה ודירמד". האופוס מורכב משני חלקים בלבד: מבוא ומסע לווייה לתזמורת ושיר המיועד לביצוע על ידי זמר קונטראלטו, הידוע בשם שהעניק לו ייטס, "ישנם שבעה המושכים בכישור"
מור ביקש בתחילה מהמלחין הנרי ווד לחבר עבורו מוזיקה עבור המחזה, אולם ווד המליץ למור לפנות אל המלחין אדוארד אלגר; זאת, אף על פי שבלאו הכי מור התכוון לשקול לפנות לאלגר, עבור ביצוע המשימה. למור היו שאיפות שאלגר יכתוב עבורו אופרה, אולם הוא ביקש ממנו באופן ראשוני, להתחיל לחבר מוזיקה עבור האקט השלישי, המספר על מותו של דירמד: "כשלא ניתן יותר לומר אף מילה, או אז הייתי רוצה שהמוזיקה תשתלט על הרגשות ותביע אותם".. אלגר היה נלהב ואפילו לפני קריאת המחזה, הוא כתב את מסע הלווייה הארוך והאיטי. מאוחר יותר הוא הוסיף את המבוא המלווה בקריאות קרן היער המסתוריות שלו וכן שיר שיבוצע במהלך סצנת המוות של המחזה, עבור הדרואידית לאבאן, המתאבלת אל מול גלגל הטווייה על דירמד.
הקלטות

Incidental Music and Funeral March Sir Adrian Boult, London Philharmonic Orchestra, BBCL 41702
"There are seven that pull the thread" in Elgar: Complete Songs for Voice & Piano, Amanda Roocroft (soprano), Reinild Mees (piano)
הערות שוליים

↑  Kennedy, Michael (1987). Portrait of Elgar (Third ed.). Oxford University Press. p. 215 ISBN 0-19-284017-7.
1 2 3  Moore, Jerrold Northrop (1984). Edward Elgar: A Creative Life. Oxford University Press. p. 354-355 ISBN 0-19-315447-1..
Hold Me Closer (שיר של אלטון ג'ון ובריטני ספירס)

Hold Me Closer (בעברית: החזיקי אותי קרוב יותר) הוא סינגל שהוקלט על ידי הזמר האנגלי אלטון ג'ון והזמרת-יוצרת האמריקאית בריטני ספירס. השיר יצא לאור ב-26 באוגוסט 2022, בהוצאת חברות התקליטים וירג'ין EMI ומרקורי רקורדס. הוא משלב משפטים משיריו של ג'ון "Tiny Dancer" ‏(1971), "The One" ‏(1992) ו-‏"Don't Go Breaking My Heart" ‏(1976). השיר נכלל באלבום האולפן ה-31 של ג'ון The Lockdown Sessions, במהדורה הדיגיטלית המחודשת של שנת 2022.
השיר זכה לקבלה ביקורתית חיוביות, תוך כדי השגת הצלחה מסחרית עם צאתו. הוא הופיע לראשונה במקום הראשון במצעד ה-ARIA. לאחר מכן, הרצועה הופיעה במקום השלישי מצעד הסינגלים הבריטי, והפך לסינגל ה-24 של ספירס ולשיר הטוב ביותר שלה מאז צאת "Scream & Shout" ‏(2012), תוך זיכוי של ג'ון לסינגל ה-35 שלו בעשירייה הראשונה. בנוסף השיר נחת לראשונה במקום השישי במצעד בילבורד הוט 100.
רקע והכרזה

אני כל כך נרגש לעשות את זה עם [בריטני] שכן, אם זה יהיה להיט גדול, ואני חושב שזה יכול להיות, זה ייתן לה הרבה יותר ביטחון ממה שכבר יש לה והיא תבין שאנשים באמת אוהבים אותה ודואגים לה ורוצה שהיא תהיה מאושרת [...] היא נעדרה כל כך הרבה זמן – יש בה הרבה פחד כי בגדו בה כל כך הרבה פעמים והיא לא באמת הייתה בעין הציבורית באופן רשמי כל כך הרבה זמן. החזקנו את ידה לאורך כל התהליך, הרגיענו אותה שהכול יהיה בסדר.
חדשות על שיתוף פעולה בין שני האמנים נודעו לראשונה בסוף יולי 2022. ב-8 באוגוסט, אישר ג'ון את שיתוף הפעולה, וכינה אותו גרסה מחודשת לסינגל שלו "Tiny Dancer" משנת 1972. הוא גם פרסם כרזות לקידום מכירות הכוללת את שם השיר ואמוג'ים של ורדים וטילים – דבר המתייחס לשימוש הקבוע של ספירס ברשתות החברתיות, כמו גם "פרויקט רוז" שלה, והכינוי הפופולרי של ג'ון "רוקטמן" – וזאת בנוסף לכך שהוא שיתף את הקישור לשמירה מראש של השיר.
ב-19 באוגוסט, הסינגל הוכרז רשמית, יחד עם תאריך יציאתו ועטיפתו. ב-22 באוגוסט, שיתף ג'ון קטע מהשיר ברשתות החברתיות שלו. ב-23 באוגוסט, ביצע ג'ון קטע ממנו במסעדת "La Guérite" בקאן שבצרפת, בפני סועדים כהפתעה, אותו הציג בשידור חי ברשתות החברתיות שלו. למחרת, ספירס פרסמה קטע מהשיר ברשתות החברתיות שלה, וחשפה ביצוע חדש לסינגל "The One" של ג'ון משנת 1992 בדואט, והודתה לו על כך שהייתה חלק ממנו. באותו יום, ג'ון הוציא טיזר מונפש כשברקע ניתן לשמוע קטע מהשיר. לקראת יציאת השיר, ספירס תיארה אותו כ"עניין גדול" ואמרה כי "די מגניב לשיר עם אחד מהגברים הכי קלאסיים של זמננו". היא חשפה שהיא מרגישה "מוצפת". לפי הדיווחים, ספירס הקליטה את החלקים שלה בשיר בתוך פחות משעתיים. הדואט גם משלב את הסינגל של ג'ון "Don't Go Breaking My Heart", משנת 1976.
הסינגל מציין את ההוצאה המוזיקלית הראשונה של ספירס מאז צאת אלבומה האחרון Glory משנת 2016, כמו גם את חזרתה למוזיקה לאחר סיום המחלוקת סביב האפוטרופסות שלה. ג'ון חשף כי בעלו, דייוויד פרניש, הוא שהציע לו לראשונה לשתף פעולה עם בריטני ספירס בשיר, תוך שהוא מאמין שהפרויקט "יחזק את הביטחון של ספירס לאחר "תקופה טראומטית". המפיק המוזיקלי אנדרו ואט העריך את מסירותה של ספירס לפרויקט על אף ההפסקה המוזיקלית שלה, ואמר שהיא "הייתה כל כך מוכנה. היא בילתה זמן במחשבה עליו וידעה איך היא רוצה לעשות את זה".
"Hold Me Closer" יצא לאור ב-26 באוגוסט בפורמטים של הורדה דיגיטלית והזרמת מוזיקה, עם קטע אודיו מונפש שהועלה לערוץ היוטיוב של ג'ון. הוא נשלח לרדיו איירפליי באיטליה על ידי יוניברסל מיוזיק גרופ באותו היום בו יצא ברחבי העולם. ב-29 באוגוסט, השיר נשלח עוד לרדיו עכשווי למבוגרים, רדיו שירים עכשוויים למבוגרים ורדיו מודרני עכשווי למבוגרים בארצות הברית על ידי אינטרסקופ רקורדס ויממה לאחר מכן לרדיו להיטים עכשוויים. עטיפת הסינגל מציגה את שני האמנים כילדים; ספירס בתחפושת בלט וג'ון יושב ליד פסנתר. אליזבת גרגורי מ-Evening Standard כתבה שהעטיפה "מצביעה על רוח רצויה של תמימות וחופש".
זהו שירה הראשון של ספירס לאחר מאבק המחלוקת סביב האפוטרופסות שלה, שהחל בשנת 2008.
קליפ מילים לשיר בגרסה CGI מונפשת המתארת רקטה עפה באוויר תוך פליטת ורדים, יצא לאור ב-6 בספטמבר 2022.
וידאו קליפ

השמועות על וידאו קליפ פוטנציאלי לשיר פרצו זמן קצר לאחר יציאתו. ג'ון אישר את השמועות בסוף ספטמבר 2022, ושיתף קטע מסצנת הפתיחה של וידאו קליפ ברשתות החברתיות שלו, כתצוגה מקדימה לקראת יציאתו לאקרנים.
הקליפ של "Hold Me Closer" הוקרן בבכורה בערוץ היוטיוב של ג'ון ב-27 בספטמבר 2022. הקליפ בוים על ידי במאית הקליפים האוקראינית טאנו מוינו, שכינתה את הניסיון שלה בבימוי הסרטון רגע "רגשי"; היא גדלה והאזינה לשני האמנים. עוד היא ציינה שהקליפ של ספירס "I'm a Slave 4 U מ-2001 נתן לה השראה להפוך לבמאית.
וידאו הקליפ השני של השיר יצא לאור ב-23 באוקטובר 2022, בגרסת רמיקס של הדי ג'יי האנגלי ג'ואל קורי. הוא בוים על ידי הבמאית רבקה קריאייטיב והפיק על ידי Greatcoat Films.
פרסים ומועמדויות

| 0 | 1 | 2 | 3 | 4 |
| --- | --- | --- | --- | --- |

| שנה | ארגון | פרס | תוצאה | הערה |
| 2022 | פרס המוזיקה של NRJ | שיתוף הפעולה הבינלאומי של השנה | מועמדות |  |
| 2022 | פרס בחירת הקהל | שיתוף הפעולה של שנת 2022 | מועמדות |  |
רשימת השמעה

| --- | --- |
 הורדה דיגיטלית וסטרימינג "Hold Me Closer"‏ – 3:22 הורדה דיגיטלית (רמיקס מאת ג'ואל קורי) "Hold Me Closer" (רמיקס של ג'ואל קורי)‏ – 4:08 סטרימינג (רמיקס מאת ג'ואל קורי) "Hold Me Closer" (רמיקס של ג'ואל קורי)‏ – 4:08  "Hold Me Close"‏ – 3:22 הורדה דיגיטלית (רמיקס מאת פרפל דיסקו מאשין) "Hold Me Closer" (רמיקס של פרפל דיסקו מאשין)‏ – 3:38  "Hold Me Closer" (מיקס מורחב של פרפל דיסקו מאשין)‏ – 5:54 סטרימינג (רמיקס מאת פרפל דיסקו מאשין) "Hold Me Closer" (רמיקס של פרפל דיסקו מאשין)‏ – 3:38  "Hold Me Closer" (מיקס מורחב של פרפל דיסקו מאשין)‏ – 5:54  "Hold Me Close"‏ – 3:22:  הורדה דיגיטלית (רמיקס מאת פינק פנדה) "Hold Me Closer" (רמיקס של פינק פנדה)‏ – 3:01  "Hold Me Closer" (מיקס מורחב של פינק פנדה)‏ – 3:52 סטרימינג (רמיקס מאת פינק פנדה) "Hold Me Closer" (רמיקס של פינק פנדה)‏ – 3:01  "Hold Me Closer" (מיקס מורחב של פינק פנדה)‏ – 3:52  "Hold Me Close"‏ – 3:22 הורדה דיגיטלית (אקוסטית) "Hold Me Closer" (אקוסטית)‏ – 3:22 סטרימינג (אקוסטית) "Hold Me Closer" (אקוסטית)‏ – 3:22  "Hold Me Close"‏ – 3:22
קרדיטים וצוות

כל הקרדיטים שלהלן לקוחים מטיידל ופיצ'פורק.
אלטון ג'ון – שירה, כתיבה, פסנתר, קלידים
בריטני ספירס – שירה
ברני טופין – כתיבה
אנדרו וואט – קלידים, גיטרה בס, גיטרה, תופים
סירקט – קלידים, תכנות, כתיבה
רנדי מריל – מאסטרינג
גניאה סרבן – ערבוב
ברייס בורדון – עוזר מיקסר
פול למאלפה – מהנדס הקלטות
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 6 |  |
|  אוסטריה | Ö3 אוסטריה טופ 40‏ | 23 |  |
|  אוסטרליה | מצעד הסינגלים האוסטרלי | 1 |  |
|  אוקראינה | טופ-היט | 83 |  |
|  איסלנד | הפלייליסט | 2 |  |
|  איטליה | מצעד הסינגלים האיטלקי | 74 |  |
|  אירלנד | מצעד הסינגלים האירי | 2 |  |
|  אל סלוודור | מוניטור לטינו | 15 |  |
|  ארגנטינה | ארגנטינה הוט 100 | 100 |  |
|  ארצות הברית | בילבורד הוט 100 | 6 |  |
|  ארצות הברית | מצעד השירים העכשוויים למבוגרים | 7 |  |
|  ארצות הברית | מצעד 40 שירי המיינסטרים | 4 |  |
|  ארצות הברית | מצעד שירי הדאנס/אלקטרוני | 1 |  |
|  ארצות הברית | מצעד 40 שירי המיינסטרים | 10 |  |
|  ארצות הברית | מצעד 40 השירים למבוגרים | 1 |  |
|  בולגריה | BAMP | 9 |  |
|  ברזיל | טופ 100 ברזיל | 57 |  |
|  גרמניה | GfK – טופ 100 | 31 |  |
|  דנמרק | היטליסטן | 36 |  |
|  דרום אפריקה | אנטרטיינמנט מוניטורינג אפריקה | 2 |  |
|  הולנד | מצעד 40 הסינגלים ההולנדיים | 11 |  |
|  הולנד | מצעד 100 הסינגלים ההולנדיים | 33 |  |
|  הונגריה | Rádiós Top 40 | 33 |  |
|  הונגריה | מצעד 40 הסינגלים | 1 |  |
|  הממלכה המאוחדת | מצעד הסינגלים הבריטי | 3 |  |
|  ולוניה | אולטראטופ 40 | 4 |  |
|  ונצואלה | רקורד ריפורט | 48 |  |
|  יוון | IFPI Greece | 54 |  |
|  יפן | יפן הוט 100 | 3 |  |
|  ישראל | מדיה פורסט ישראל | 1 |  |
|  לבנון | מצעד 20 העליונים הרשמי של לבנון | 5 |  |
|  לוקסמבורג | בילבורד | 22 |  |
|  לטביה | לטביה טופ 40 | 2 |  |
|  ליטא | AGATA | 28 |  |
|  מלזיה | RIM | 9 |  |
|  נורווגיה | VG-lista | 23 |  |
|  ניו זילנד | המצעד הניו זילנדי הרשמי | 4 |  |
|  סלובקיה | ČNS IFPI | 75 |  |
|  ספרד | PROMUSICAE | 10 |  |
|  פולין | ZPAV | 2 |  |
|  פורטוגל | מצעד הסינגלים הפורטוגזי | 41 |  |
|  פינלנד | המצעדים הפיניים הרשמיים | 14 |  |
|  פלנדריה | אולטראטופ 50 | 5 |  |
|  צ'כיה | מצעד 100 הסינגלים הדיגיטליים | 98 |  |
|  צרפת | SNEP | 65 |  |
|  קנדה | קנדה הוט 100 | 3 |  |
|  קנדה | AC | 1 |  |
|  קנדה | CHR/Top 40 | 7 |  |
|  קנדה | Hot AC | 4 |  |
|  קרואטיה | טופ ליסטה | 1 |  |
|  רוסיה | טופ-היט | 2 |  |
|  שוודיה | סוורייטופליסטן | 21 |  |
|  שווייץ | המצעד השווייצרי | 7 |  |
|   ‏‏‏  מצעדים חודשיים (2022)> מדינה |   ‏‏‏  מצעדים חודשיים (2022)> מצעד |   ‏‏‏  מצעדים חודשיים (2022)> מיקום שיא |   ‏‏‏  מצעדים חודשיים (2022)>  |
| --- | --- | --- | --- |
|  רוסיה | טופ-היט | 4 |  |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  ארצות הברית | מצעד שירי הרדיו | 71 |  |
|  ארצות הברית | מצעד השירים העכשוויים למבוגרים | 5 |  |
|  ארצות הברית | מצעד 40 השירים למבוגרים | 27 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | פלטינה | 1,000,000 |
| הממלכה המאוחדת (BPI) | כסף | 200,000 |
| קנדה (Music Canada) | זהב | 40,000 |
סיכום
| בכל העולם | — | 1,275,000 |
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 26 באוגוסט 2022 | הורדה דיגיטלית • הזרמת מוזיקה | מקורית | וירג'ין EMI • מרקורי רקורדס |  |
| איטליה | 26 באוגוסט 2022 | רדיו איירפליי | מקורית | יוניברסל מיוזיק גרופ |  |
| ארצות הברית | 29 באוגוסט 2022 | רדיו עכשווי למבוגרים • רדיו שירים עכשוויים למבוגרים • רדיו מודרני עכשווי למבוגרים | מקורית | אינטרסקופ רקורדס |  |
| ארצות הברית | 30 באוגוסט 2022 | רדיו להיטים עכשוויים | מקורית | אינטרסקופ רקורדס |  |
| כלל העולם | 7 באוקטובר 2022 | הורדה דיגיטלית • סטרימינג | ג'ואל קורי רמיקס | וירג'ין EMI • מרקורי רקורדס |  |
| כלל העולם | 21 באוקטובר 2022 | הורדה דיגיטלית • סטרימינג | פרפל דיסקו מאשין רמיקס | וירג'ין EMI • מרקורי רקורדס |  |
| כלל העולם | 4 בנובמבר 2022 | הורדה דיגיטלית • סטרימינג | פינק פנדה רמיקס | וירג'ין EMI • מרקורי רקורדס |  |
| כלל העולם | 18 בנובמבר 2022 | הורדה דיגיטלית • סטרימינג | אקוסטית | וירג'ין EMI • מרקורי רקורדס |  |
| כלל העולם | 18 בנובמבר 2022 | תקליטור | מקורית • מורחבת | וירג'ין EMI • מרקורי רקורדס |  |
| כלל העולם | 18 בנובמבר 2022 | תקליטור | מקורית • ג'ואל קורי רמיקס | וירג'ין EMI • מרקורי רקורדס |  |
| כלל העולם | 18 בנובמבר 2022 | תקליטור | מקורית • פרפל דיסקו מאשין רמיקס | וירג'ין EMI • מרקורי רקורדס |  |
QAD

| --- | --- |

 נתונים כלליים
 סוג:  חברה ציבורית, נסחרת בנאסד"ק
 בורסה:  נאסד"ק (QADA) 
 מייסדים:  פאמלה מאייר לופקר
 תקופת הפעילות:  1979–הווה (כ־45 שנים)
 מיקום המטה:  ארצות הברית 
 משרד ראשי:  קרפינטריה, קליפורניה, ארצות הברית
 ענפי תעשייה:  תעשיית התוכנה 
 מוצרים עיקריים:  ERP,QAD APM Medical, QAD Configurator, QAD Customer Relationship Management, QAD Customer Self Service, QAD Demand Management, QAD Enterprise Asset Management, QAD Field Service Scheduler, QAD JIT Sequencing, QAD Mobile Field Service, QAD Multi-Level Pegging, QAD Planner, QAD Production Scheduler, QAD QSYNC-CP, QAD Sales and Use Tax, QAD Trade Management, QAD Warehousing, QAD Business Intelligence
 הכנסות:  262.7 מיליון דולר (2009)
 נשיא:  פאמלה מאייר לופקר
 עובדים:  1,400 (2008)
  
 www.QAD.com
 
QAD היא חברת תוכנה אמריקאית המתמחה בתוכנת ERP לארגונים יצרניים.
חבילת התוכנה mfg/pro (שאינם ראשי תיבות) היא יישום ERP לניהול הייצור, ניהול לוגיסטי וניהול פיננסי, עבור ארגונים יצרניים בעולם כולו. נציגתה בישראל היא חברת SIT הממוקמת באור יהודה.
Goats Head Soup

Goats Head Soup (מרק ראש עז) הוא אלבומם של להקת הרוק הרולינג סטונז. האלבום יצא לאור בשנת 1973.
הפקה

האלבום כולל עשרה שירים אשר שניים מתוכם יצאו כסינגלים. הוא יצא מיד אחרי אלבומם המצליח של הלהקה, Exile on Main Street, אשר תרם משמעותית להצלחתו. זהו האלבום האחרון אשר הופק על ידי ג'ימי מילר. עטיפת האלבום צולמה על ידי דייוויד ביילי, חבר של מיק ג'אגר.
האלבום הגיע למקום הראשון במצעד האמריקאי והבריטי, והגיע למעמד של פלטינה משולשת. הוא כלל בין השאר את הלהיט Doo Doo Doo Doo Doo (Heartbreaker), וכן את הלהיט הגדול באלבום: Angie, בלדת רוק אקוסטית, שהגיע למקום הראשון בבילבורד.
למרות הצלחתו המסחרית של האלבום, הוא נחשב לפחות מוצלח מקודמיו, ולאחר שיצא חלה ירידה בהצלחתה של הלהקה.
רשימת שירים

כל השירים נכתבו בידי מיק ג'אגר וקית' ריצ'רדס פרט ל-Winter, אשר נכתב בידי מיק ג'אגר ומיק טיילור.
Dancing With Mr. D
100Years Ago
Coming Down Again
Doo Doo Doo Doo Doo (Heartbreaker)
Angie
Silver Train
Hide Your Love
Winter
Can You Hear The Music?
Star Star
משתתפים

מיק ג'אגר - שירה, גיטרות, מפוחית, קלידים
קית ריצ'רדס - גיטרות, שירה, בס, קולות
מיק טיילור - גיטרות, בס, קולות
צ'ארלי ווטס - תופים
ביל וויימן - בס
RS-24, יארס

| --- | --- |

 מידע בסיסי
 קוד נאט"ו:  SS-27 Mod 2
 ייעוד:  טיל בליסטי בין-יבשתי
 ארץ ייצור:  רוסיה רוסיה
 יצרן:  מפעל ווטקינסקי (אנ')
 פיתוח:  המכון המוסקבאי להנדסה תרמית (אנ')
 תקופת השירות:  2009–הווה (כ־15 שנים)
 משתמשים:  חיל הטילים האסטרטגיים של רוסיה 
 פלטפורמת שיגור:  תת קרקעי, נייד
 מאפיינים כלליים
 משקל:  49,000 ק"ג 
 ממדים
 אורך:  20.9 מ' 
 קוטר:  2 מ' 
 ביצועים
 טווח:  12,000 ק"מ
 דיוק:  CEP‏, 150-120 מטר
 ראש קרב והנחיה
 ראש קרבי:  4-3 רש"קים של 500-300 קילוטון כל אחד
 
RS-24, יארס היא מערכת טילים אסטרטגית רוסית עם טיל בליסטי בין-יבשתי נייד ותת קרקעי בעל הנעה מוצקה מרובה ראשי נפץ.
פותח על ידי המכון המוסקבאי להנדסה תרמית במוסקבה בהדרכתו של יורי סולומונוב. יארס הוא פיתוח של מערכת הטילים Topol-M (אנ'). מאפיינים טקטיים וטכניים אינם נחשפים. בעתיד, הוא אמור להחליף את UR-100N (אנ') ויחד עם Topol-M להוות את הבסיס לכוח הפגיעה של חיל הטילים האסטרטגיים של רוסיה.
על בסיס ה-RS-24 Yars בוצע פיתוח מערכת טילי הרכבת הקרביים ברגוזין (אנ'). נכון לעכשיו, הופסק פיתוח מערכת טילי הרכבת הקרביים "ברגוזין".
ראו גם

טיל בליסטי בין-יבשתי
טיל מרובה ראשי נפץ
טיל בליסטי
הערות שוליים

↑  NI назвал преимущество баллистических ракет "Ярс", Российская газета
Go West (שיר)

.
| --- | --- |

 סינגל בביצוע וילג' פיפל
 מתוך האלבום Go West
 יצא לאור:  1979
 תאריך הקלטה:  2010
 סוגה:  דיסקו
 שפה:  אנגלית 
 אורך:  4:11
 חברת תקליטים:  Casablanca
 כתיבה:  ויקטור וויליס וז'אק מוראלי
 לחן:  Jacques Morali 
 הפקה:  ז'אק מוראלי
 עיבוד:  ויקטור ויליס 
 
"Go West" (בעברית: "נלך מערבה") הוא שיר משנת 1979 שבוצע על ידי הרכב הדיסקו וילג' פיפל. השיר זכה בסופו של דבר להצלחה גדולה בהרבה יותר כאשר זכה בשנת 1993 לגרסת כיסוי שבוצעה על ידי להקת הפט שופ בויז.
הגרסה המקורית של וילג' פיפל

הגרסה המקורית יצאה לשווקים כסינגל במהלך שנת 1979. השיר לא זכה לפופולריות רבה בדומה לסינגלים האחרים של הלהקה מאותה התקופה כגון "Y.M.C.A." ו-"In the Navy". השיר נכתב על ידי ויקטור ויליס (הסולן המקורי של להקת אנשי הכפר) וז'אק מוראלי.
מילות השיר מתייחסות לציטוט מהמאה ה-19 "Go West, young man" (לך מערבה, איש צעיר) אשר בדרך כלל מיוחס למו"ל האמריקני הוראס גרילי, אשר קרא להתרחבות של ארצות הברית מערבה תוך התיישבות באדמות החדשות. אף על פי שוויקטור ויליס הכחיש כי הוא כתב את השיר באופן מכוון עם תמה הומוסקסואלית, השיר נחשב על ידי רבים כביטוי לתפיסה לפיה סן פרנסיסקו הייתה האוטופיה של התנועה ההומוסקסואלית בארצות הברית במהלך שנות השבעים.
גרסת הכיסוי של להקת פט שופ בויז

| --- | --- |

 סינגל בביצוע פט שופ בויז
 מתוך האלבום Very
 יצא לאור:  6 בספטמבר 1993
 תאריך הקלטה:  1992–1993
 סוגה:  סינת'-פופ • דאנס-פופ • דיסקו
 שפה:  אנגלית 
 בי-סייד:  Shameless
 אורך:  5:03
 חברת תקליטים:  Parlophone / EMI
 כתיבה:  ויקטור וויליס, ז'אק מוראלי, ניל טננט וכריס לואו
 לחן:  Jacques Morali 
 הפקה:  פט שופ בויז
 עיבוד:  ויקטור ויליס 
 
גרסת הכיסוי של השיר בביצוע להקת הפט שופ בויז יצאה לשווקים במהלך 1993. הסינגל החדש זכה להצלחה ענקית בכל העולם, ובישראל בפרט, כשקטף את תואר "שיר השנה" לשנה זו במצעד הפזמונים הבינלאומי השנתי של רשת ג'.
גרסת הכיסוי של להקת פט שופ בויז > וידאו קליפ

הקליפ אשר בוים על ידי הווארד גרינהול השתמש באופן ניכר באנימציית מחשב בדומה לשאר הקליפים לסינגלים של להקת פט שופ בויס מתוך האלבום Very.
בתחילת הקליפ מוצג פסל החירות אשר צבוע בצבע אדום, ולאחר מכן מוצגת עיר עתידנית בה ניכר כי השלטון הוא קומוניסטי בשל השימוש באלמנטים ויזואליים סובייטים רבים (כגון כוכבים אדומים ודגלים אדומים, אנדרטת יורי גגארין ואנדרטת כובשי החלל).
בהמשך מוצגים קבוצה גדולה של גברים במדים אשר צועדים במעלה גרם מדרגות לעבר העננים, לכאורה, לכיוון החברה המערבית.
ניל טננט וכריס לואו מופיעים בחלקים רבים לאורך הקליפ לבושים בסרבלים וקסדות עתידניות בצבעים כחול וצהוב בהתאמה. במהלך הקליפ טננט ולאו נראים אף חוצים את הכיכר האדומה במוסקבה.
הווידאו קליפ היה מועמד לפרס גראמי בשנת 1995 אך הפסיד לבסוף לווידאו קליפ לשירם של להקת הרולינג סטונז "Love Is Strong".
Diamonds from Sierra Leone

Diamonds from Sierra Leone הוא סינגל זוכה פרס גראמי של אמן ההיפ הופ האמריקאי קניה וסט, והוא הסינגל הראשון מתוך אלבום הסטודיו השני שלו, Late Registration. השיר מכיל סימפול של שיר הנושא "Diamonds Are Forever" מהסרט יהלומים לנצח של הזמרת שירלי באסי משנת 1971. מבאסי נמסר כי היא התרשמה מאוד מביצועי של קניה וקבעה כי היא רוצה לעבוד איתו בעתיד. השיר הגיע למקום 43 במצעד הבילבורד הוט 100, והיה מוצלח למדי בזכות שירות ה-iTunes. השיר הגיע למקום 40 במצעד הטופ 40 של בריטניה, והוא זכה בפרס גראמי לשיר הראפ הטוב ביותר בטקס פרסי גראמי ה-48.
אחרי איסוף מחקר על מצוקתם של ילדים במערב אפריקה מאז שנת 1991 לאחר שנאלצו לריב ושפכו דמים על היהלומים ומתו במלחמות אזרחים, וסט הקליט רמיקס לשיר Diamonds from Sierra Leone שגם מופיע באלבום עם הראפר ג'יי-זי, אשר הציג במילותיו את המצב בפירוט בסיירה לאון.
קליפ

הקליפ לשיר צולם כולו בשחור לבן והוא צולם בפראג, בירת צ'כיה. וסט הוקסם מהארכיטקטורה בפראג ורצה שהפסלים, הקתדרלות ורצפות האבן יתנו הרגשה של נצח ה"יהלומים". הווידאו, כפי שוסט מתאר ברמיקס לשיר, משלב ויזואליה של ילדים אפריקאים צעירים העמלים במכרות תחת מעקב קפדני של הסוהרים שלהם. התמונות חופפות לסצנות של קניות מערביות ויקרות בבוטיקים של מדידות תכשיטים. הקליפ מסתיים עם טקסט שבו רשום:
"Please purchase conflict-free diamonds"
.
היסטוריית מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 52 |  |
|  אירופה | אירופה הוט 100 | 32 |  |
|  אירלנד | מצעד הסינגלים האירי | 19 |  |
|  ארצות הברית | בילבורד הוט 100 | 43 |  |
|  ארצות הברית | שירי ראפ | 11 |  |
|  ארצות הברית | שירי R&B/היפ הופ | 21 |  |
|  ארצות הברית | פופ 100 | 40 |  |
|  גרמניה | GfK – טופ 100 | 67 |  |
|  דנמרק | היטליסטן | 9 |  |
|  הולנד | מצעד 40 הסינגלים ההולנדיים | 9 |  |
|  הממלכה המאוחדת | מצעד הסינגלים הבריטי | 8 |  |
|  נורווגיה | VG-lista | 16 |  |
|  סלובקיה | ČNS IFPI | 23 |  |
|  קנדה | קנדה הוט 100 | 18 |  |
|  שוודיה | סוורייטופליסטן | 30 |  |
|  שווייץ | המצעד השווייצרי | 52 |  |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | כסף | 200,000 |
| ארצות הברית (RIAA) | פלטינה | 1,000,000 |
RRNA

מודל ממוחשב של יחידה 50S של ריבוזום פרוקריוטי. בכחול: חלבונים; בכתום: rRNA
rRNA (קיצור באנגלית של Ribosomal RNA; בעברית: רנ"א רִיבּוֹזוֹמִי) הוא אחד מסוגי ה-RNA הנמצאים בתאיהם של יצורים חיים.
ה-rRNA, יחד עם מספר חלבונים, הקשורים יחדיו בקשרי גופרית, מרכיב את הריבוזומים, האברונים בהם מיוצרים כל החלבונים בתא לפי תבנית הנוקלאוטידים שנושא ה-mRNA. עקב מספרם הרב של הריבוזומים, מהווה ה-rRNA בין 80% ל-90% מהמסה הכוללת של ה-RNA בתא ומקודד על ידי גנים רבים.
ייצור rRNA

בחיידק Escherichia coli קיימים שבעה גנים המקודדים ל-rRNA; באאוקריוטים פשוטים קיימים בין 100 ל-200 גנים כאלו, וביצורים מפותחים—כמה מאות. ביצורים איקריוטיים נמצאים הגנים המקודדים ל-rRNA ברובם באזור מסוים בגנום; אל אזור זה, הקרוי לעיתים rDNA, נצמד הגרעינון, אברון שתפקידו לסנתז את הריבוזומים. אזורי ה-rDNA מפוזרים בגנום האנושי על גבי חמישה כרומוזומים.
הריבוזום מורכב מיחידה גדולה ומיחידה קטנה; היחידות כשלעצמן מורכבות ממספר גדילי rRNA נפרדים.
מספר גדילים שונים של rRNA מקוּדדים על ידי גן בודד; גן זה עשוי לקודד ל-rRNA של היחידה הקטנה ושל היחידה הגדולה יחדיו; סידור הגדילים השונים מתבצע לאחר השעתוק. הגנים משועתקים לשתי יחידות והריבוזום מסודרים באשכולות על גבי ה-DNA[דרושה הבהרה]. ריבוי הגנים ביצורים השונים שהוזכר לעיל הוא למעשה הכפלה של גנים אלו; ביצורים מפותחים קיימים מאות עותקים זהים של הגנים ל-rRNA.
לאחר שעתוק הגנים ל-rRNA נוצר באיקריוטים תעתיק המכונה pre-rRNA, "קדם rRNA". תעתיק זה עובר מספר תהליכי עיבוד לפני קבלת ה-rRNA הסופי. תהליכי העיבוד, המתרחשים בגרעינון, מתבצעים בעיקר על ידי RNA") snoRNA גרעינוני קטן"). תהליכי העיבוד כוללים:
חיתוך של ה-pre-rRNA לגדילים קטנים יותר. כל גן מקודד באופן משותף, כאמור, לגדילי rRNA המשתייכים ליחידה הקטנה וליחידה הגדולה של הריבוזום. לאחר השעתוק נחתך ה-pre-rRNA לגדילים המתאימים
שינויים בנוקלאוטידים. ב-rRNA קיימים ריבונוקלאוטידים מיוחדים התורמים למבנה המרחבי של הריבוזום. כך, למשל, מומר הבסיס אורציל באיזומר פסאודואורציל. בנוסף מתבצעת מתילציה במקומות שונים ב-rRNA.
ביצורים איקריוטיים מוקדש האנזים RNA פולימראז I לשעתוקם של הגנים המקודדים ל-rRNA (את הגנים המקודדים לחלבון משעתק RNA פולימראז II, ואת הגנים ל-tRNA, וכן לסוג בודד של rRNA, משעתק RNA פולימראז III). הקדשת אנזים ייחודי לייצור rRNA מבטיח ייצור מהיר ויעיל ואספקה שוטפת של הכמויות הרבות של rRNA הדרושות לקיום התא. RNA פולימראז I נקשר אך ורק לקדמים השייכים לגנים של rRNA, ולפיכך "דעתו אינה מוסחת" על ידי שאר הקדמים בגנום.